**Østbanestasjonen** (i dagligtale omtalt som **Østbanen**) var den første jernbanestasjonen i Oslo. Den ble bygget som sørlig endestasjon for Norges første jernbane, Hovedbanen mellom Kristiania og Eidsvold, åpnet i 1854. Stasjonen ble utvidet en rekke ganger, men i forbindelse med den store utbyggingen som endte med åpningen av Oslotunnelen i 1980, endret stasjonen navn til Oslo sentralstasjon. Navneendringen er begrunnet i at Oslotunnelen gjorde at byens to endestasjoner, Østbanestasjonen og Vestbanestasjonen, kunne erstattes av én sentralt beliggende stasjon; altså Oslo Sentralstasjon. Navnet «Østbanestasjonen» brukes likevel fortsatt på stasjonsbygningen fra 1882 som ligger på Jernbanetorget, selv om bygningens jernbanefunksjoner i dag er sterkt redusert.

Stasjonsbygningene
------------------

Utdypende artikkel: Østbanehallen

Ikke realisert utkast til alternativ plassering av stasjonen ved Brugata.
Østbanen og Jernbanetorget omkring 1965. Foto: Oslo Museum 
Den første stasjonsbygningen ble reist etter tegninger av arkitektene Heinrich E. Schirmer og Wilhelm von Hanno. Deler av denne stasjonsbygningen fra 1854 i rød tegl står fremdeles, innebygget i Sentralstasjonen, men uten tårnet og den første toghallen.

Etter at Østfoldbanen ble åpnet, måtte stasjonen utvides. Toghallen ble bygget større og luftigere, og mot havnen og Jernbanetorget ble det reist to nye fløyer i pusset tegl, tegnet av arkitekt og stadskonduktør Georg Andreas Bull, som ca ti år tidligere hadde tegnet Vestbanestasjonen. Bygningen har rikt fasadeutstyr i nyrenessanse. Den utvidede Østbanestasjonen sto ferdig i 1882. 

Mesteparten av bygningene er fremdeles i behold, men toghallen brukes nå som et butikksenter, og kalles «Østbanehallen».

* «Fra Luftballon, Christiania» viser blant annet Østbanen og det rettvinkla gatemønsteret mot Oslos gamle havn i Bjørvika i 1906. Postkort/luftfoto: Fredrik Blom-Olsen, Mittet & Co./Nasjonalbiblioteket«Fra Luftballon, Christiania» viser blant annet Østbanen og det rettvinkla gatemønsteret mot Oslos gamle havn i Bjørvika i 1906. Postkort/luftfoto: Fredrik Blom-Olsen, Mittet & Co./Nasjonalbiblioteket
* Østbanestasjonens fasade mot Bjørvika, foto trolig fra 1920- eller 1930-åra. Postkort: Mittet/NasjonalbiblioteketØstbanestasjonens fasade mot Bjørvika, foto trolig fra 1920- eller 1930-åra. Postkort: Mittet/Nasjonalbiblioteket
* Østbanestasjonen, fasade mot Karl Johans gate. Foto: Nasjonalbibliotekets bildesamlingØstbanestasjonen, fasade mot Karl Johans gate. Foto: Nasjonalbibliotekets bildesamling
* Østbanehallen, toghallen på Østbanestasjonen, i 1936.  Foto: Anders Beer WilseØstbanehallen, toghallen på Østbanestasjonen, i 1936.  Foto: Anders Beer Wilse

Kulturminne
-----------

Østbanestasjonen ble fredet av Riksantikvaren i 2002, og fredningen omfatter eksteriøret til Østbanestasjonen, inklusive vestre fløy, søndre fløy med tilbygg mot øst og gjenværende del av toghall fra 1882, samt gjenværende del av Hovedbanestasjonen fra 1854.

Se også
-------

* Vestbanestasjonen og Oslo sentralstasjon
* Grefsen-ulykken
* Sprengingen av Øst- og Vestbanestasjonen

Eksterne lenker
---------------

* (en) Østbanestasjonen – kategori av bilder, video eller lyd på Commons Rediger på Wikidata
* (no) «Østbanestasjonen». *Kulturminnesøk*. Riksantikvaren – Direktoratet for kulturminneforvaltning.

Portal: Oslo

|  |  |
| --- | --- |
| Oppslagsverk/autoritetsdata | Oslo Byleksikon **·** Oslo Byleksikon **·** Lokalhistoriewiki **·** Riksantikvaren kulturminne
 |